Klokken halv ti mandag aften slog Aalborg Lufthavn alarm. Et af militærets hercules-fly havde tekniske problemer og måtte derfor sikkerhedslande i lufthavnen. - Vi får en melding om et hercules-fly med 23 mand ombord, der var nødt til at sikkerhedslande, fortæller vagthavende ved Nordjyllands Politi, Aage Pedersen, til TV2/Nord. Ambulancer, politi og brandvæsen rykkede talstærkt ud, men flyet kunne uden de store problemer lande.

Opsummering:
Et militært Hercules-fly med 23 mand ombord sikkerhedslandede sent mandag aften i Aalborg Lufthavn